સરકાર વેચાયા વિનાના ફ્લૅટોને સ્ટૉક ઇન ટ્રેડ ગણીને એના પર પ્રૉપર્ટી-ટૅક્સ નાખવા વિચારે છે પણ એના પર ટૅક્સ લાગુ ન કરી શકાય; કારણ કે જે ચીજો યુઝમાં છે એના પર ટૅક્સ લગાવી શકાય, જે યુઝમાં જ નથી એના પર કેવી રીતે ટૅક્સ લગાવાય? હકીકતમાં રેવન્યુ મેળવવા માટે સરકાર આ બધા નુસખા કરી રહી છે. માલ સસ્તો કરવા માટે તમે વેપારીને મારો એ ખોટું છે. ફ્લૅટનું કૉસ્ટિંગ અમને સસ્તામાં પડતું થશે ત્યારે જ અમે ફ્લૅટ સસ્તો વેચી શકીશું. ટૅક્સ કેવી ખોટી રીતે લેવાય છે એ જુઓ. એક બિલ્ડિંગ ૪૦ વર્ષ જૂનું હોય તો એના પર ૪૦ વરસ પહેલાંનો ટૅક્સ લેવાય, પણ રીડેવલપમેન્ટ માટે એને પાડી દેવાય ત્યારે ઓપન જમીનનો ટૅક્સ લેવાય અને બને પછી રેસિડન્સનો ટૅક્સ લેવાય. રેવન્યુ વધારવા માટે સરકાર રોજ આવાં નવાં ગતકડાં કરે છે. સરકારે પોતે લોકોને સસ્તું મળે એ માટે કંઈ છોડવું નથી અને બિલ્ડરોનાં ખિસ્સાં કાપવાં છે. જો સરકારી સિસ્ટમ સુધરે તો છેલ્લાં ચાર વર્ષમાં ૨૫ ટકાથી પણ ઓછી ફાઇલો પાસ થઈ છે એવું ન થયું હોત. આમાં બિલ્ડરો પર વ્યાજનો બોજો વધતો જાય છે અને એ કૉસ્ટ છેવટે બાયર પર પડે છે. સરકાર લોકોને એમ કહેતી હોય કે આ રીતે લોકોને ફાયદો થવાનો છે, પણ વાસ્તવમાં એની રેવન્યુ વધવાની છે અને લોકોને નુકસાન.